Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A fentieken túl szükséges megemlíteni még a 226/2003. (XII. 13.) Korm. rendelet 6. § (3) bekezdését is, amely rögzíti, hogy
Paragraph Index: 637

(1) bekezdésébe ütközõen jogellenes még akkor is, ha csak közvetett kapcsolat áll fenn az adat és a szabályszegõ között. Továbbá adatvédelmi szempontból irreleváns az, hogy az autós viselkedése társadalmilag elítélhetõ vagy jogszabályba ütközik. Így megállapítható, hogy az érintett hozzájárulása nélkül a honlapon nem jeleníthetõ meg olyan adatkör, adattartalom, amely alapján az érintett természetes személy azonosíthatóvá válik. (291/K/2005, 440/A/2005, 729/A/2005) 2006/162/II. szám Egy állampolgár konzultációs beadvány keretében kért állásfoglalást az adatvédelmi biztostól egy tervezett honlappal kapcsolatban, mely a szerzõk nevének feltüntetése nélkül írásokat közlõ weboldalakkal szemben kíván fellépni. A biztos állásfoglalásában kifejtette, hogy a domain használója a honlap tartalmáért a közzétételében való közremûködése arányában felel. Ha idegen tartalmat csupán közvetít, továbbít, tárol vagy hozzáférhetõvé tesz (például fórumszolgáltatás, tárhelyszolgáltatás), akkor felelõssége korlátozott a tartalommal okozott jogsértésekért. Ellenben a saját maga által szerkesztett tartalomért korlátlanul helytállni köteles. A honlap létrehozásával kapcsolatos fõ probléma az, hogy az oldal létesítõi és a szerzõi jog jogosultjai azonban a jogérvényesítésre nyitva álló fórumokat elkerülve a nyilvánosság eszközével kívánják szankcionálni a jogsértést. Az állásfoglalás hangsúlyozta, hogy az alapjogok védelme érdekében nem fogadható el, hogy a társadalom egy-egy jogsértést a jogsértõ személyének a nyilvánosság elé állításával toroljon meg. A megszégyenítésnek az eszköze különösen kifogásolható, ha a szerzõi jogsérelem tényét nem egy törvényben meghatározott eljárás állapítja meg, hanem csak vélelmen alapul. Ezért a biztos azt javasolta, hogy összeállított és nyilvánosságra hozott gyûjtemény személyes adatokat ne tartalmazzon, kizárólag a honlapok domain neve kerüljön feltüntetésre. (1050/K/2005) Több beadvány is érkezett egy online vásárlói portállal kapcsolatban. A panaszosok azt kifogásolták, hogy a vásárlás során számos olyan személyes adatot kellett megadni, melyek a cél eléréséhez nem feltétlenül szükségesek. A kért személyes adatok egy része (név, lakcím) szükséges volt a vásárlást követõ házhoz szállítás lebonyolításához, illetve a vásárláshoz kapcsolódó – törvény szerint kötelezõ – számla és egyszerûsített számla kibocsátásához. Azonban a többi adat (születési adatok, személyi igazolvány száma, anyja neve) megadása a meghatározott célon túlterjeszkedett. Ezzel kapcsolatban a biztos megállapította, hogy az internetszolgáltató nem megfelelõen tájékoztatta a látogatókat az adatok felvételének céljáról, továbbá olyan személyes adatok szolgáltatását várta el az érintettektõl, amelyek a deklarált cél megvalósulásához nem elengedhetetlenül szükségesek. Az idõközben bekövetkezett újítások kihatással voltak az adatkezelésre is. Így a vásárláshoz a látogató azonosítása szükséges, amely a regisztrációval történik. A regisztráció folyamatában az érintett önkéntesen szolgáltatja személyes adatait, az adatkezelés célja – a fent elmondottak szerint – a látogató azonosítása. A regisztrációval kezelt adatok köre nem kifogásolható. Az áruházban történõ fizetés alkalmával a látogató csak számlázási/szállítási címet ad meg, így az adatkezelés megfelelt az adatvédelmi elõírásoknak. A biztos azonban felszólította a szolgáltatót a korábban jogellenesen gyûjtött és kezelt személyes adatoknak a törlésére. (570/A/2005, 680/A/2005) Az elmúlt évben újra panasszal fordult egy beadványozó az adatvédelmi biztoshoz a Magyar Hivatalos Közlönykiadó ingyenes honlapjával kapcsolatban. A beadványozó azt kifogásolta, hogy a digitális formában közzétett számait csak regisztráció ellenében teszi megismerhetõvé. A korábbi állásfoglalás megállapította, hogy nem kifogásolható az, ha a honlap ingyenes szolgáltatásainak igénybevételét regisztrációhoz mint a személyes adatok kezeléséhez való hozzájáruláshoz köti. Az adatszolgáltatás önkéntességéhez azonban elengedhetetlen a megfelelõ tájékoztatás. A korábbi biztosi gyakorlat a jogszabályokat nem minõsítette közérdekû adatnak. Azonban az Avtv. 2005. június 1-jétõl hatályos szövege alapján a jogszabályok közérdekû adatnak minõsülnek, melyek bárki számára személyazonosítás nélkül megismerhetõek. Szintén lényeges újdonság az ügy szempontjából, hogy 2006. január 1-jétõl hatályba lépett

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes